**ՏԵՂԵԿԱՆՔ - ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ 2026 ԹՎԱԿԱՆԻ ԲՆԱՊԱՀՊԱՆԱԿԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող «Հայաստանի Հանրապետության Արագածոտնի մարզի Թալին համայնքի 2026 թվականի բնապահպանական ծրագիրը հաստատելու մասին» որոշման նախագիծը մշակվել է «Տեղական ինքնակառավարման մասին» ՀՀ օրենքի 18-րդ հոդվածի 1–ին մասի 42-րդ կետով և «Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքի 4-րդ հոդվածի 4-րդ կետով, հաշվի առնելով համայնքի ղեկավարի առաջարկությունը․

**Իրավական ակտի ընդունման նպատակը և կարգավորման անհրաժեշտությունը.**

Նախագծի իրականացման արդյունքում տարեկան նախատեսվում է խնայել մոտ 22 500 ԿՎտ/ժ էներգիա: Ծրագրի կարևորությունը պայմանավորված է նրանով, որ այն կծառայի համայնքի տարածքում գործող ինժեներական և տեխնիկական սպասարկման բաժնի էլեկտրամատակարարման ապահովմանը: Նման կերպ նաև խնայված ֆինանսական միջոցները հնարավոր կլինի ուղղել այլ առաջնահերթ խնդիրների լուծմանը։

Ելնելով վերոգրյալից, համայնքի ավագանու քննարկմանն է ներկայացվում «Հայաստանի Հանրապետության Արագածոտնի մարզի Թալին համայնքի 2026 թվականի բնապահպանական ծրագիրը հաստատելու» վերաբերյալ որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:

**Իրավական ակտի ընդունման կապակցությամբ բյուջեում եկամուտների և ծախսերի ավելացման կամ նվազեցման մասին**

Ծրագրի իրականացման նախնական բյուջեն կազմում է 3 300 000 ՀՀ դրամ և ամբողջությամբ ֆինանսավորվելու է ՀՀ պետական բյուջեից՝ Թալին համայնքի շրջակա միջավայրի և բնակչության առողջության պահպանման 2026 թվականի ծրագրով նախատեսված միջոցառումներից և հետևաբար համայնքի բյուջեի ծախսերի ավելացում չի նախատեսվում։

**Նախագծով առաջարկվող կարգավորումների բնույթն ու նպատակը**

Նախագծով նախատեսվում է տեղադրել 15 ԿՎտ հզորությամբ ֆոտովոլտային կայան Թալին քաղաքի Երևանյան փողոց 15/2 հասցեում գտնվող ավտոկայանատեղիի տանիքին: Կայանը տարեկան կարտադրի մոտ 22 500 ԿՎտ/ժ էներգիա, որը կծառայի տարածքում գործող ինժեներական և տեխնիկական սպասարկման բաժնի էլեկտրամատակարարման ապահովմանը։

**Իրավական ակտի կիրառման դեպքում ակնկալվող արդյունքները**

Նախագծի իրականացման արդյունքում սպասվում է համայնքի էներգաարդյունավետության մակարդակի բարձրացում, էներգետիկ ծախսերի նվազեցում, այլընտրանքային էներգետիկայի զարգացման խթանում, ինչպես նաև ածխաթթու գազերի արտանետումների ծավալի կրճատում։